Turkiyalik chegarachilar Gruziya-Turkiya chegarasidagi “Sarpi” o‘tkazish punktida 24 yoshli gruziyalikning chamadonida bir qizni aniqlashgan. Bu haqda turk manbalariga iqtibos keltirgan holda Gruziya OAV xabar bergan. Foto: «newsgeorgia.ge» Chegarachilarda gruziyalikning katta qora chamadoni shubha uyg‘otgan. Ular chamadonni ochishni talab qilishgan va uning ichida 27 yoshli o‘zbekistonlik ayolni aniqlashgan. Ayol Turkiyaga kirishi taqiqlangani sababli u yerga shu yo‘l bilan o‘tishga qaror qilgan. Erkak va ayol ushlanib, ularga qarshi jinoiy ish qo‘zg‘atilgan.